cyanic-selkie/wikianc huggingface dataset:
Εθνικοί λογαριασμοί
Πλήρης, γιατί περιγράφει ολόκληρη την οικονομία, αποτελεί, δηλαδή, ένα πλήρες στατιστικό σύστημα, σε αντίθεση με άλλες στατιστικές που αναφέρονται σε κάποιο συγκεκριμένο πεδίο της οικονομίας.
Συστηματική, γιατί κάθε μεμονωμένη εγγραφή στους εθνικούς λογαριασμούς αποτελεί μέρος ενός πλήρως συνεπούς συστήματος. Κάθε συναλλαγή καταγράφεται δύο φορές, τόσο σαν εισροή όσο και σαν εκροή. Τα οικονομικά φαινόμενα αναφέρονται σε δραστηριότητες, όπως η παραγωγή, η κατανάλωση των νοικοκυριών, η κατανάλωση του δημοσίου, η επένδυση, η αποταμίευση κλπ. Η χρονική περίοδος αναφέρεται συνήθως στην περίοδο ενός έτους ή ενός τριμήνου.
Σκοποί κατάρτισης των Εθνικών Λογαριασμών
·        Παρουσίαση μίας συνολικής εικόνας της λειτουργίας μιας οικονομίας
·        Υπολογισμός οικονομικών δεικτών.
·         Παροχή, μέσα από ένα αναλυτικό πλαίσιο, στοιχείων χρήσιμων στην οικονομική θεωρία.
Ιστορία
Εξέλιξη των Συστημάτων Εθνικών Λογαριασμών
Η πρώτη ομάδα Διεθνών Συστημάτων Εθνικών Λογαριασμών καταρτίστηκε στα τέλη της δεκαετίας του ’40/αρχές της δεκαετίας του ’50 υπό την επίβλεψη των Ηνωμένων Εθνών και του ΟΟΣΑ, που υιοθέτησαν κοινά πρότυπα, και βασίστηκε στην εμπειρία πρωτοπόρων κρατών, όπως οι ΗΠΑ, το Ηνωμένο Βασίλειο, η Ολλανδία και οι Σκανδιναβικές χώρες. Κατά τις δεκαετίες του ’50 και ’60, πολλές χώρες ανέπτυξαν σημαντικά τις στατιστικές τους δραστηριότητες, συμπεριλαμβανομένων των εθνικών τους λογαριασμών. Έτσι δημιουργήθηκε το Σύστημα Εθνικών Λογαριασμών (ΣΕΛ 1968) υπό την επίβλεψη των Ηνωμένων Εθνών και το Ευρωπαϊκό Σύστημα Ολοκληρωμένων Οικονομικών Λογαριασμών (ΕΣΟΛ 1970) υπό την επίβλεψη της Ευρωπαϊκής Κοινότητας.
Το Ευρωπαϊκό Σύστημα Λογαριασμών (ΕΣΛ 1995)
Το Ευρωπαϊκό Σύστημα Λογαριασμών (ΕΣΛ—ESA) αποτελεί ένα συνεπές και ολοκληρωμένο σύνολο πινάκων, λογαριασμών και ισολογισμών που βασίζονται σε ένα σύνολο διεθνώς συμφωνημένων εννοιών, ορισμών, συνθηκών, ταξινομήσεων και λογιστικών κανόνων. Σκοπό έχουν να δώσουν μία συστηματική, συγκρίσιμη και πληρέστερη εικόνα της οικονομικής δραστηριότητας κάθε κράτους μέλους (Κ-Μ) της Ευρωπαϊκής Ένωσης (EE). Tο ΕΣΛ 1995 είναι πλήρως συμβατό με τις αναθεωρημένες παγκόσμιες κατευθυντήριες γραμμές για τους εθνικούς λογαριασμούς, δηλαδή το Σύστημα Εθνικών Λογαριασμών (ΣΕΛ 1993—SNA), το οποίο καταρτίστηκε από κοινού από τον Οργανισμό Ηνωμένων Εθνών, το Διεθνές Νομισματικό Ταμείο, την Επιτροπή των Ευρωπαϊκών Κοινοτήτων, τον ΟΟΣΑ και τη Διεθνή Τράπεζα, με τις απαραίτητες προσαρμογές στις συνθήκες και τις ανάγκες δεδομένων της Ευρωπαϊκής Ένωσης. Για την ΕΕ και τα κράτη μέλη, τα στοιχεία με βάση αυτό το πλαίσιο παίζουν ένα πολύ σημαντικό ρόλο για τη διαμόρφωση και παρακολούθηση της κοινωνικής και οικονομικής πολιτικής τους. Τα κριτήρια σύγκλισης για την οικονομική και νομισματική ένωση, η χορήγηση οικονομικής υποστήριξης σε περιφέρειες της ΕΕ, όπως επίσης, και ο καθορισμός των ιδίων πόρων της ΕΕ βασίζονται στα στοιχεία των εθνικών λογαριασμών.
Κεντρικό πλαίσιο του ΕΣΛ
● Οι ταξινομήσεις των οικονομικών μονάδων και οι ταξινομήσεις των  συναλλαγών.
● Το σύστημα των λογαριασμών και τα μακροοικονομικά μεγέθη.
● Το πλαίσιο εισροών –εκροών
Οι πρόσφατες εξελίξεις στους Ελληνικούς Εθνικούς Λογαριασμούς
Το 2010 καταρτίστηκε το Κοινό Συνολικό Σχέδιο Δράσης για τις Ελληνικές Στατιστικές (Joint Overall Statistical Greek Action Plan) σε συνεργασία με τη Eurostat. Οι δράσεις που αφορούν στην ποιοτική βελτίωση και ανάπτυξη των εθνικών λογαριασμών και των δημοσιονομικών στατιστικών αποτελούν σημαντικό μέρος του προγράμματος και προτεραιότητα για την ΕΛΣΤΑΤ.
Ετήσιοι Εθνικοί Λογαριασμοί
Μακρο-μεγέθη Δείκτες Ετήσιας Μεταβολής
Ακαθάριστη Προστιθέμενη Αξία κατά Κλάδο
Ακαθάριστο Εγχώριο Προϊόν
Ακαθάριστος Σχηματισμός Κεφαλαίου
Απασχόληση
Βασικά Μακροοικονομικά Μεγέθη
Εισαγωγές-Εξαγωγές Αγαθών και Υπηρεσιών
Κατά Κεφαλή Μεγέθη: ΑΕΠ και Εθνικό Εισόδημα
Πίνακες Προσφοράς και Χρήσεων και Συμμετρικός Πίνακας Εισροών-Εκροών
Τελική Κατανάλωση
Τριμηνιαίοι Εθνικοί Λογαριασμοί
Ακαθάριστος Σχηματισμός Παγίου Κεφαλαίου
Ακαθάριστο Εγχώριο Προϊόν
Περιφερειακοί Λογαριασμοί
Ακαθάριστη Προστιθέμενη Αξία κατά Κλάδο
Ακαθάριστο Εγχώριο Προϊόν
Ακαθάριστος Σχηματισμός Παγίου Κεφαλαίου
Απασχόληση
Κατά Κεφαλή ΑΕΠ
Περιφερειακοί Λογαριασμοί Νοικοκυριών
Περιφερειακοί Αγροτικοί Λογαριασμοί
Ετήσιοι Μη Χρηματοοικονομικοί Λογαριασμοί Θεσμικών Τομέων
Σύνολο Οικονομίας (S.1)
Μη Χρηματοοικονομικές Εταιρείες (S.11)
Χρηματοοικονομικές Εταιρείες (S.12)
Γενική Κυβέρνηση (S.13)
Νοικοκυριά και Μη Κερδοσκοπικά Ιδρύματα που εξυπηρετούν Νοικοκυριά (ΜΚΙΕΝ) (S.1M)
Αλλοδαπή (S.2)
Τριμηνιαίοι Μη Χρηματοοικονομικοί Λογαριασμοί Θεσμικών Τομέων
Σύνολο Οικονομίας (S.1)
Μη Χρηματοοικονομικές Εταιρείες (S.11)
Γενική Κυβέρνηση (S.13)
Νοικοκυριά και Μη Κερδοσκοπικά Ιδρύματα που εξυπηρετούν Νοικοκυριά (ΜΚΙΕΝ) (S.1M)
Αλλοδαπή (S.2)
Βιβλιογραφία
Κατηγορία:Πεδία εφαρμογής της στατιστικής Κατηγορία:Οικονομικά
Δίκτυο Οικονομικών Βιβλιοθηκών
Το Δίκτυο Οικονομικών Βιβλιοθηκών (ΔΙ.Ο.ΒΙ.) ιδρύθηκε το 2012 στην Αθήνα με στόχο τη σύμπραξη των Οικονομικών Βιβλιοθηκών που δραστηριοποιούνται στην Ελλάδα. Πρόκειται για μία άτυπη ένωση βιβλιοθηκών, η οποία στηρίζεται κατά κύριο λόγο στην εθελοντική εργασία και προσφορά των μελών της. Οι βιβλιοθήκες του Δικτύου ανήκουν σε πανεπιστημιακά ιδρύματα, τράπεζες, υπουργεία, δημόσιους οργανισμούς κ.λπ.
Σκοπός
Το ΔΙ.Ο.ΒΙ. αποσκοπεί στην ανάπτυξη στενής συνεργασίας ανάμεσα σε βιβλιοθήκες οικονομικής κατεύθυνσης με απώτερο στόχο τη βέλτιστη εξυπηρέτηση των χρηστών τους. Βασικό κίνητρο για την ίδρυση του ΔΙ.Ο.ΒΙ. αποτέλεσε η σκέψη για τη δημιουργία μιας πλήρως ενημερωμένης συλλογής οικονομικών τίτλων, η οποία θα αποτελεί δεξαμενή γνώσης και πληροφόρησης για τους φοιτητές, ερευνητές, μελετητές, αναλυτές και λοιπούς ενδιαφερόμενους. Η υψηλή ποιότητα των υπηρεσιών, η συνεχής κατάρτιση των μελών, η διαρκής αλληλοενημέρωση και ανταλλαγή πληροφοριών σχετικά με τις εξελίξεις στην οικονομική επιστήμη και τη βιβλιοθηκονομία, αποτελούν βασικές επιδιώξεις του ΔΙ.Ο.ΒΙ.
Μέλη
Τα μέλη του ΔΙ.Ο.ΒΙ. προέρχονται από τις βιβλιοθήκες που δραστηριοποιούνται στην πανεπιστημιακή κοινότητα, σε εμπορικές και κεντρικές τράπεζες, σε δημόσιους και ιδιωτικούς οργανισμούς, υπουργεία κ.λπ. Κύρια προϋπόθεση για να ενταχθεί μία βιβλιοθήκη στο ΔΙ.Ο.ΒΙ. αποτελεί ο οικονομικός χαρακτήρας της συλλογής της.
'''Σήμερα τα μέλη του ΔΙ.Ο.ΒΙ. είναι οι βιβλιοθήκες οι οποίες ανήκουν στους παρακάτω φορείς:'''
Δράση
Το ΔΙ.Ο.ΒΙ. βασίζεται στην εθελοντική προσφορά των μελών του και στη συμφωνία τους για συνεργασία, αλληλοβοήθεια και ανταλλαγή υλικού και πληροφοριών. Παρά την άτυπη οργάνωση του Δικτύου, η συμμετοχή επιβάλλει ένα σύνολο υποχρεώσεων και καθηκόντων στα οποία τα μέλη ανταποκρίνονται στο βαθμό που τους επιτρέπουν τα κύρια επαγγελματικά καθήκοντά τους και οι αρμοδιότητές τους. Συγκεκριμένα:
Παραπομπές
Κατηγορία:Βιβλιοθήκες στην Ελλάδα
Ζαρίφα Αλίγιεβα
Η Ζαρίφα Αζίζ γκίζι Αλίγιεβα (Zərifə Əziz qızı Əliyeva, 28 Απριλίου 1923 - 15 Απριλίου 1985) ήταν Αζέρα οφθαλμίατρος, ακαδημαϊκός της Εθνικής Ακαδημίας Επιστημών του Αζερμπαϊτζάν και καθηγήτρια.
Ήταν η σύζυγος του τρίτου Προέδρου του Αζερμπαϊτζάν Χέινταρ Αλίγιεφ και η μητέρα του τέταρτου Προέδρου του Αζερμπαϊτζάν, Ιλάμ Αλίγιεφ.
Βιογραφία
Η Ζαρίφα Αλίγιεβα γεννήθηκε στο χωριό Σακχτάκτι, Σαρούρ, το 1923. Ο πατέρας της ήταν ο Αζίζ Αλίγιεφ, Λαϊκός Επίτροπος Υπηρεσιών Δημόσιας Υγείας του Αζερμπαϊτζάν SSR και αργότερα ο πρώτος γραμματέας της επιτροπής του Κομμουνιστικού Κόμματος στο Νταγκεστάν. Το 1948, παντρεύτηκε τον Χέινταρ Αλίγιεφ. Στις 12 Οκτωβρίου 1955, γεννήθηκε η κόρη τους Σεβίλ και στις 24 Δεκεμβρίου 1961 γεννήθηκε ο γιος τους Ίλαμ. Το 1982, έζησε στη Μόσχα με την οικογένειά της.
Η Αλίγιεβα πέρασε μεγάλο μέρος της επαγγελματικής της ζωής στο Κρατικό Ινστιτούτο Προηγμένων Ιατρικών Σπουδών του Αζερμπαϊτζάν. Επινόησε και εισήγαγε νέες μεθόδους για τη θεραπεία των οφθαλμικών παθήσεων. Ήταν συγγραφέας 14 μονογραφιών, εκατοντάδων ερευνητικών εργασιών και 12 προτάσεων ορθολογικοποίησης.
Παραπομπές
Κατηγορία:Αζέροι επιστήμονες Κατηγορία:Σελίδες με μη επιθεωρημένες μεταφράσεις
Στόγιαν Κοτσόφ
Ο Στόγιαν Κοτσόφ (Стојан Кочов) (25 Δεκεμβρίου 1930) είναι Σλαβομακεδόνας ιστορικός, επιστήμονας και εκδότης. Γεννήθηκε στην Φλώρινα το 1930. Από το 1946 έως το 1949 πολέμησε ως αντάρτης στον Δημοκρατικό Στρατό Ελλάδας κατά τη διάρκεια του Ελληνικού Εμφυλίου Πολέμου και συμμετείχε επίσης στις Σλαβομακεδονικές κομμουνιστικές οργανώσεις στη βόρεια Ελλάδα (ΝΟΦ). Μετά την ήττα των κομμουνιστών στον Εμφύλιο Πόλεμο, ο Κοτσόφ διέφυγε στη Σοβιετική Ένωση, όπου έζησε και σπούδασε από το 1950 έως το 1957. Το 1957 μετανάστευσε στην ΣΔ Μακεδονίας. Ο Στόγιαν Κοτσόφ είναι ένας από τους πιο ενεργούς ερευνητές της συμμετοχής των Σλαβομακεδόνων στον Ελληνικό Εμφύλιο Πόλεμο και έχει δημοσιεύσει πολλά βιβλία που σχετίζονται με το θέμα.
Μερικά από τα πιο διάσημα έργα του Στόγιαν Κοτσόφ:
Προνύμφη
Μια προνύμφη είναι μια ξεχωριστή νεανική μορφή που πολλά ζώα υποβάλλονται πριν τη μεταμόρφωσή τους σε ενήλικες. Τα ζώα με έμμεση ανάπτυξη, όπως έντομα, αμφίβια ή κνιδόζωα συνήθως έχουν μια φάση προνύμφης στον κύκλο ζωής τους.
Η εμφάνιση της προνύμφης είναι γενικά πολύ διαφορετική από την ενήλικη μορφή ( π.χ. κάμπιες και πεταλούδες ), συμπεριλαμβανομένων διαφορετικών μοναδικών δομών και οργάνων που δεν εμφανίζονται στη μορφή ενηλίκων. Η διατροφή τους μπορεί επίσης να είναι σημαντικά διαφορετική.
Τα ζώα στο στάδιο των προνυμφών θα καταναλώνουν τροφή για να τροφοδοτήσουν τη μετάβασή τους στη μορφή ενηλίκων. Σε ορισμένα είδη, όπως τα θυσανόποδα, οι ενήλικες είναι ακίνητοι αλλά οι προνύμφες τους είναι κινητές και χρησιμοποιούν τη κινητή μορφή τους για να διανέμουν τους εαυτούς τους.
Ορισμένες προνύμφες εξαρτώνται από τους ενήλικες για να τα ταΐσουν. Σε πολλά είδη υμενόπτερων, οι προνύμφες τρέφονται από θηλυκές εργάτριες. Στη Ropalidia marginata (είδος σφήκας) τα αρσενικά είναι επίσης ικανά να ταΐζουν τις προνύμφες αλλά είναι πολύ λιγότερο αποτελεσματικά, ξοδεύοντας περισσότερο χρόνο και φέρνοντας λιγότερα τρόφιμα στις προνύμφες.
Οι προνύμφες ορισμένων ειδών (για παράδειγμα, μερικά νεογνά ) μπορεί να γίνουν έφηβες και δεν αναπτύσσονται περαιτέρω στη μορφή ενηλίκων. Αυτός είναι ένας τύπος νεοτενίας.
Κατηγορία:Βιολογία
Cksum
Η cksum είναι εντολή των λειτουργικών συστημάτων τύπου Unix, η οποία παράγει ένα άθροισμα ελέγχου (checksum) για ένα αρχείο ή μια ροή από δεδομένα. Η εντολή cksum διαβάζει το αρχείο ή τα αρχεία που δίνονται σαν παράμετροι, ή την πρότυπη είσοδο (standard input) αν δεν υπάρχουν παράμετροι, και υπολογίζει ένα άθροισμα ελέγχου, τον κυκλικό έλεγχο πλεονασμού (cyclic redundancy check, CRC) και το άθροισμα των byte. Το άθροισμα ελέγχου, ο αριθμός των byte, και το όνομα αρχείου εμφανίζονται στην πρότυπη έξοδο (standard output).
Η εντολή cksum μπορεί να χρησιμοποιηθεί για να επαληθευτεί η ισότητα δύο αρχείων μεταξύ δύο υπολογιστών, όπως στην περίπτωση που γίνεται μια αντιγραφή μέσω γραμμών μετάδοσης που έχουν θόρυβο. (Αν τα αρχεία βρίσκονται στον ίδιο υπολογιστή, η ισότητα μπορεί να ελεγχθεί με την εντολή cmp.) Η σύγκριση μέσω της εντολής cksum δεν είναι κρυπτογραφικά ασφαλής. Παρόλα αυτά, είναι σπάνιο ένα αρχείο με λάθη να παράγει ακριβώς το ίδιο άθροισμα ελέγχου με το αρχικό αρχείο.
Διαλειτουργικότητα
Η κλασική εντολή cksum που βρίσκεται στα περισσότερα λειτουργικά συστήματα τύπου UNIX (όπως το GNU/Linux, τα *BSD, το Mac OS X και το Solaris) χρησιμοποιεί έναν αλγόριθμο CRC που βασίζεται στον πρότυπο έλεγχο πλαισίου του Ethernet και άρα μπορεί να χρησιμοποιηθεί για επικοινωνία μεταξύ των υλοποιήσεων. Αυτό έρχεται σε αντίθεση με την εντολή sum, που δεν είναι διαλειτουργική. Στα λειτουργικά συστήματα Tru64, η εντολή cksum επιστρέφει διαφορετική τιμή CRC, εκτός και αν η μεταβλητή περιβάλλοντος  έχει την τιμή “ ”.
Παράδειγμα χρήσης
Το άθροισμα ελέγχου είναι "4038471504" και το μέγεθος του αρχείου test.txt είναι "75".
Παραπομπές
Κατηγορία:Unix Κατηγορία:Αλγόριθμοι ελέγχου αθροίσματος
Αναστασία Νταβίντοβα
Γεννήθηκε στις 2 Φεβρουαρίου 1983 στη Μόσχα της τότε Σοβιετικής Ένωσης.
Η Αναστασία κέρδισε χρυσά μετάλλια στο ντουέτο με την Αναστασία Γιερμάκοβα στους Ολυμπιακούς Αγώνες της Αθήνας το 2004, του 2008 στο Πεκίνο και ως μέλος της γυναικείας ομάδας της Ρωσίας το 2004, 2008 και 2012.
Μετά τους Ολυμπιακούς Αγώνες του Λονδίνου, η Νταβίντοβα ανακοίνωσε ότι θα άρχιζε να ασχολείται ως προπονήτρια.
Εξωτερικοί σύνδεσμοι
Κατηγορία:Ρώσοι Ολυμπιονίκες Κατηγορία:Ρώσοι αθλητές της κολύμβησης
Δήμος Κερύνειας
Ο Δήμος Κερύνειας είναι δήμος της επαρχίας Κερύνειας στην Κύπρο. Αποτελεί ένα από τους τρεις δήμους της επαρχίας Κερύνειας. Είναι ο μητροπολιτικός δήμος και η διοικητική πρωτεύουσα της επαρχίας Κερύνειας. Μετά την τουρκική εισβολή του 1974, η διοικητική έκταση του Δήμου Κερύνειας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Ο Δήμος Κερύνειας βρίσκεται στο κέντρο της πόλης της Κερύνειας. Ανατολικά συνορεύει με το Καράκουμι και τη Θέρμια, νότια με το Μπέλλα-Πάις και δυτικά με το χωριό Τέμπλος. Η βόρεια πλευρά της διοικητικής του έκτασης είναι παραθαλάσσια.
Ιστορία
Ο Δήμος Κερύνειας ιδρύθηκε το 1878 όταν ξεκίνησε η Αγγλοκρατία στην Κύπρο. Ο Δήμος Κερύνειας αποτελούσε το διοικητικό κέντρο της επαρχίας Κερύνειας. Οι Άγγλοι κατασκεύασαν δρόμο για τη σύνδεση με τη Λευκωσία και διαμόρφωσαν το λιμάνι της πόλης. Ο Δήμος Κερύνειας ξεκινάει προσπάθειες εκσυγχρονισμού της πόλης. Κατασκευάζεται νοσοκομείο, νέο σχολείο, σπίτια, ξενώνες και το πρώτο ξενοδοχείο.
Τη δεκαετία του 1920 κατασκευάζονται τα πρώτα σύγχρονα ξενοδοχεία κοντά στη θάλασσα, τα οποία προσελκύουν ξένους επισκέπτες. Ο συνδυασμός θάλασσας βουνού, λιμανιού, αρχαιοτήτων και πλούσιο φυσικού τοπίου καθιστούν την Κερύνεια δημοφιλή τουριστικό προορισμό, που είχε ως αποτέλεσμα να αναπτυχθεί η πόλη.
Μετά την ανεξαρτησία της Κύπρου (1960), κατασκευάζεται νέο δημαρχείο και ιδρύεται λαογραφικό μουσείο. Επιπλέον, αυξάνονται οι πολιτιστικές και αθλητικές δραστηριότητες του Δήμου Κερύνειας. Πλέον η πόλη της Κερύνειας δεν ταυτίζεται με τον Δήμο Κερύνειας, αφού επεκτείνεται και στα γύρω χωριά.
Πληθυσμός
Ο πληθυσμός του Δήμου Κερύνειας, έως το 1974, αποτελείτο από Ελληνοκύπριους και Τουρκοκύπριους, με τους πρώτους να πλειοψηφούν. Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Δήμου Κερύνειας αυξανόταν συνεχώς έως το 1973.
Την περίοδο των δικοινοτικών διαταραχών (1963-1964), όταν οι Τουρκοκύπριοι στις άλλες πόλεις συγκεντρώνονταν σε θύλακες, οι Τουρκοκύπριοι της Κερύνειας παρέμειναν στα σπίτια τους αλλά περιορίστηκαν στη γειτονιά τους. Κατά τη διάρκεια της τουρκικής εισβολής του 1974, οι περισσότεροι Ελληνοκύπριοι κάτοικοι διέφυγαν στο νότιο μέρος της Κύπρου. Μερικοί παρέμειναν στην Κερύνεια ως εγκλωβισμένοι. Τα επόμενα χρόνια δεν έμεινα κανένας Ελληνοκύπριος κάτοικος στον Δήμο Κερύνειας.
Το 1975, στον Δήμο Κερύνειας εγκαταστάθηκαν Τουρκοκύπριοι πρόσφυγες από τη Λεμεσό και από χωριά της επαρχίας Πάφου (Πόλις, Κιδάσι, Τέρρα, Λέμπα, Βρέτσια, Πελαθούσα, Σουσκιού, Γεροσκήπου). Επιπλέον, στην περιοχή εγκαταστάθηκαν Τούρκοι έποικοι. Τις τελευταίες δεκαετίες, λόγω τουριστικής ανάπτυξης, στην περιοχή εγκαταστάθηκαν και ξένοι υπήκοοι.
Ο πίνακας που ακολουθεί παρουσιάζει τον πληθυσμό του δήμου σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στον δήμο από την Κυπριακή Δημοκρατία, αφού το έδαφος του δεν ελέγχεται από αυτήν.
Διοικητική διαίρεση
Ο Δήμος Κερύνειας, για διοικητικούς σκοπούς, χωρίζεται στις εξής 2 συνοικίες:
Δήμαρχοι
Δήμαρχοι Δήμου Κερύνειας διετέλεσαν κατά σειρά οι:
Αδελφοποιήσεις
Ο Δήμος Κερύνειας είναι αδελφοποιημένος με:
Επιπλέον, ο Δήμος Κερύνειας αποτελεί μέρος της Αμφικτυονίας, ενός δικτύου αδελφοποιημένων πόλεων και περιοχών της Μεσογείου.
Αθλητικά σωματεία και αθλητικές εγκαταστάσεις
Το σημαντικότερο αθλητικό σωματεία που έδρευε στον Δήμο Κερύνειας ήταν η Ποδοσφαιρική Αθλητική Ένωση Κερύνειας (ΠΑΕΚ), η οποία διέθετε ποδοσφαιρική, καλαθοσφαιρική και πετοσφαιρική ομάδα. Μετά την τουρκική εισβολή του 1974, το σωματείο επαναδραστηριοποιήθηκε στη Λευκωσία. Αρχικά συνεργάστηκε με την Αθλητική Ένωση Καραβά (ΑΕΚ Καραβά), η οποία πριν την τουρκική εισβολή έδρευε στον Δήμο Καραβά της επαρχίας Κερύνειας. Η ομάδα αγωνιζόταν ως ΠΑΕΚ/ΑΕΚ. Το 1977 τα δύο σωματεία συνενώθηκαν δημιουργώντας την Ποδοσφαιρική Αθλητική Ένωση Επαρχίας Κερύνειας (ΠΑΕΕΚ), εκπροσωπόντας πλέον ολόκληρη την επαρχία Κερύνειας. Η ΠΑΕΕΚ διατηρεί πλέον μόνο ποδοσφαιρική ομάδα. Η ΑΕΚ Καραβά επαναδραστηριοποιήθηκε το 1999 στη Λεμεσό ως ΑΕΚ Καραβά-Λάμπουσα λειτουργώντας ομάδα πετοσφαίρισης.
Η ΠΑΕΚ χρησιμοποιούσε ως έδρα το Στάδιο Γ.Σ. Πράξανδρος (γνωστό και ως Δημητριάδειο Στάδιο), το οποίο βρίσκεται εντός των δημοτικών ορίων του Δήμου Κερύνειας.
Παραπομπές
Κατηγορία:Δήμος Κερύνειας Κατηγορία:Δήμοι της Επαρχίας Κερύνειας
Wo soll ich fliehen hin, BWV 5
thumb|280px|right|Μοντέρνα εκδοχή της τρομπέτας da tirarsi, βασικού οργάνου στην Καντάτα BWV 5 Η καντάτα Wo soll ich fliehen hin (Πού να καταφύγω;), με αριθμό BWV 5, είναι το πέμπτο σε αρίθμηση έργο του Γιόχαν Σεμπάστιαν Μπαχ, σύμφωνα με τον συγκεκριμένο κατάλογο τον οποίο εισήγαγε ο Γερμανός μουσικολόγος Βόλφγκανγκ Σμίντερ (Wolfgang Schmieder, 1901 – 1990) και χρησιμοποιείται ευρύτατα σήμερα. Το έργο ανήκει στις εκκλησιαστικές και, μάλιστα, χορωδιακές -ή κοράλ- καντάτες του μεγάλου κάντορα και συνετέθη κατά την παραμονή του στην Λειψία, το 1724. Παρουσιάστηκε στις 15 Οκτωβρίου του ιδίου έτους, την 19η Κυριακή μετά την Κυριακή της Πεντηκοστής (Dominica 19 Post Trinitatis).
Το αυτόγραφο χειρόγραφο της καντάτας, τώρα στην Βρετανική Βιβλιοθήκη, ανήκε κάποτε στον Ούγγρο βιολονίστα Γ. Γιόακιμ (Joseph Joachim). Είναι γραμμένο με καφέ μελάνι, σε ομάδες με αγκύλες των δύο έως δέκα πενταγράμμων.
Ιστορικό
Ο Μπαχ έγραψε την καντάτα το 1724, στο δεύτερο έτος του στη Λειψία, και ανήκει στον δεύτερο ετήσιο κύκλο καντατών, έναν κύκλο από κοράλ (χορωδιακές) καντάτες. Τα προβλεπόμενα αναγνώσματα για την συγκεκριμένη ημέρα παρουσίασής της (Κυριακή, 15 Οκτωβρίου 1924) ήταν από την Επιστολή του Παύλου προς τους Εφεσίους (προς Εφεσίους 4: 22-28) - και από το Ευαγγέλιο του Ματθαίου, η θεραπεία τού παραλυτικού στην Καπερναούμ (Κατά Ματθαίον 9: 1-8).
Κείμενο
Ο ύμνος πάνω στον οποίο βασίζεται η καντάτα ανήκει στον Γερμανό ποιητή και υμνογράφο Γιόχαν Χέερμαν (Johann Heermann, 1585 – 1647), έχει 11 στροφές και δημοσιεύτηκε το 1630 στο Υμνολόγιο της Δρέσδης (Dresdner Gesangbuch). Το κείμενο, ωστόσο, ανήκει σε μεταγενέστερο άγνωστο ποιητή, ο οποίος διατήρησε -όπως και σε άλλες κοράλ καντάτες του δεύτερου κύκλου καντατών του Μπαχ-, την πρώτη και την τελευταία στροφές του ύμνου αμετάβλητες, αλλά παρέφρασε τα θέματα των εσωτερικών στροφών με σειρές από εναλλασσόμενα ρετσιτατίβα και άριες. Συγκεκριμένα, ο άγνωστος ποιητής/στιχουργός διατήρησε την πρώτη και την τελευταία στροφή του ύμνου αμετάβλητες, χρησιμοποιώντας τις στροφές 2 και 3 για το 1ο μέρος, την στροφή 4 για το 3ο μέρος, τις στροφές 5, 6 και 7 για το 4ο μέρος, την στροφή 8 για το 5ο μέρος και τις στροφές 9 και 10 για το 6ο μέρος.
Οργανοθεσία και δομή
Η καντάτα είναι γραμμένη στην Σολ Ελάσσονα και έχει 7 μέρη. Ο Μπαχ την συνέθεσε για τέσσερις σολίστες φωνής, τετράφωνη χορωδία και μπαρόκ ενόργανο σύνολο από τρομπέτα da tirarsi, δύο όμποε, δύο βιολιά, βιόλα και μπάσο κοντίνουο. Στην εισαγωγή, η τρομπέτα da tirarsi παίζει colla parte στην σοπράνο (S).
Μουσικολογικές σημειώσεις
Ο Μπαχ τοποθέτησε δεξιοτεχνικά το «κέντρο» της καντάτας στο 4ο μέρος, το σημείο καμπής μεταξύ «ερήμωσης και ελπίδας», ένα ρετσιτατίβο, που φέρει το πρόσθετο βάρος από το cantus firmus του όμποε. Στο κοράλ της εισαγωγής, ο τόνος πέφτει στην λιτή γραμμή της σοπράνο ενισχυμένη από την τρομπέτα da tirarsi. Τα φωνητικά μέρη ενσωματώνονται σε ένα ανεξάρτητο ρόλο κοντσερτάντε. Τα μοτίβα των οργάνων, που εμφανίζονται επίσης στις χαμηλότερες φωνές, προέρχονται από τη μελωδία, ακολουθώντας την ανοδική κίνηση της πρώτης γραμμής της και την καθοδική κίνηση της δεύτερης γραμμής της. Τα άλλα δύο ρετσιτατίβι είναι secco. Η πρώτη άρια συνοδεύεται μόνο από μια βιόλα obbligato που συμβολίζει την «ροή του αίματος», που ονομάζεται από τον John Eliot Gardiner ως «ορμητική ροή, θεραπευτική επίδραση της Θείας άνοιξης κατά υγρά κύματα, κινήσεις καθαρισμού από κάποιο πρωτότυπο μπαρόκ πλυντήριο» (sic). Άλλωστε, ο τενόρος τραγουδάει το ίδιο μοτίβο στη λέξη wäschet (πλύσιμο).
Ο Μπαχ χρησιμοποιεί την σόλο βιόλα σπάνια σε καντάτες του (δύο φορές, σύμφωνα με τον Boyd). Μάλιστα, μπορεί να είχε παίξει αυτά τα σόλο ο ίδιος. Η δεύτερη άρια συνοδεύεται από την πλήρη ορχήστρα με την τρομπέτα ως απολύτως απαιτητική (obbligato). (S: Σοπράνο, A: Άλτο, T: Τενόρος, B: Μπάσος)
Πηγές
Κατηγορία:Καντάτες του Γιόχαν Σεμπάστιαν Μπαχ
Αιγυπτιακό Παζάρι Μπαχαρικών
Το Παζάρι Μπαχαρικών (τουρκικά: Mısır Çarşısı,  Αιγυπτιακό Παζάρι ) στην Κωνσταντινούπολη αποτελεί μια από τις μεγαλύτερες αγορές της πόλης. Βρίσκεται στο Εμίνονου του Φατίχ της Κωνσταντινούπολης. Είναι το δεύτερο πιο διάσημο στεγασμένο εμπορικό συγκρότημα μετά το Μεγάλο Παζάρι, από το οποίο βρίσκεται σε μικρή απόσταση.
Η δίψα
Το μόνιμο πρωταγωνιστικό καστ αποτελείται από ηθοποιούς όπως ο Γιάννης Βούρος, η Κοραλία Καράντη, η Όλγα Πολίτου και ο Αντώνης Καφετζόπουλος ενώ το ρόλο του επιχειρηματία Αντώνης Σέκερη ερμηνεύει ο Γιάννης Βόγλης. Ρόλους κλειδιά στη σειρά είχαν διάφοροι ηθοποιοί όπως η Βάνα Μπάρμπα, ο Απόστολος Σοφιανός, ο Βαγγέλης Τραϊφόρος, η Γκέλυ Γαβριήλ, ο Κώστας Τσάκωνας και ο Βλάσσης Μπονάτσος. Την σκηνοθεσία της σειράς ανέλαβε ο Μάριος Ρετσίλας ενώ τη μουσική των τίτλων έγραψε ο Ρόμπερτ Ουίλιαμς.
Αιγυπτιακό Παζάρι Μπαχαρικών
Είναι ανοικτό επτά ημέρες την εβδομάδα και λειτουργεί από το 1664. Το παζάρι έχει σχήμα Γ και έξι πύλες. Φιλοξενεί στο εσωτερικό του καφενεία και μικρά εστιατόρια. Η οροφή του είναι υψηλότερη από αυτή του Μεγάλου Παζαριού και καλύπτεται και αυτή από τρούλους.
Η δίψα
Υπόθεση
Ο Αντώνης Σέκερης είναι αποφασισμένος να πετύχει κοινωνικά χωρίς να υπολογίζει το κόστος των αποφάσεών του. Στην προσπάθειά του αυτή, παραμελεί την γυναίκα του Δώρα, η οποία αναζητά την φροντίδα που της λείπει στο πρόσωπο ενός άλλου άντρα. Η κόρη του Λίζα ερωτεύεται τον χειρότερό εχθρό του ενώ η ερωμένη του Άντζελα μαζί με το θετό του γιο μηχανορραφούν εναντίον του με σκοπό να τον εκδικηθούν.
Αιγυπτιακό Παζάρι Μπαχαρικών
Το παζάρι κατά τα μέσα του 17ου αιώνα κατασκευάσθηκε αρχικά από ξύλο και πήρε τη τελική του μορφή στα μέσα της δεκαετίας του ’40.
Α.Ο. Δόξα Μεγαλόπολης
Ο Αθλητικός Όμιλος "Δόξα Μεγαλόπολης" είναι ποδοσφαιρικός σύλλογος που εδρεύει στη Μεγαλόπολη Αρκαδίας. Ιδρύθηκε το 1956 και είναι η πιο ιστορική ομάδα της πόλης. Έχει κατακτήσει 9 πρωταθλήματα και 8 κύπελλα της Ε.Π.Σ. Αρκαδίας και έχει αγωνιστεί αρκετές σεζόν στη Γ΄ Εθνική και στη Δ΄ Εθνική. Τη μεγαλύτερη επιτυχία της πέτυχε το 2007 όταν κατέκτησε το Κύπελλο Ελλάδος Ερασιτεχνών. Άλλη μια χρονιά, το 1978, ήταν φιναλίστ και είναι από τις ελάχιστες ομάδες που έχουν φτάσει δύο φορές στον τελικό αυτής της πανελλήνιας διοργάνωσης. Το 2011 αναδείχθηκε πρωταθλήτρια στη Β΄ κατηγορία της Ε.Π.Σ. Αρκαδίας. Σήμερα το 2016 αγωνίζεται στη Γ΄ Εθνική κατηγορία Ελλάδος. Έχει χρώματα μπλε και άσπρο και αγωνίζεται στο Δημοτικό Αθλητικό Κέντρο Μεγαλόπολης, χωρητικότητας 500 θεατών, το οποίο διαθέτει συνθετικό χλοοτάπητα.
Αιγυπτιακό Παζάρι Μπαχαρικών
Ιστορία
Υπάρχουν πολλά έγγραφα που υποδηλώνουν ότι η αρχική του ονομασία ήταν "Νέο Παζάρι".
Α.Ο. Δόξα Μεγαλόπολης
Εξωτερικοί σύνδεσμοι
Κατηγορία:Αθλητικοί σύλλογοι Αρκαδίας Κατηγορία:Ιδρύσεις αθλητικών συλλόγων το 1956 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1956
Αιγυπτιακό Παζάρι Μπαχαρικών
Ιστορία
Το όνομά του (τουρκικά: Mısır Çarşısı) προέρχεται από το γεγονός ότι χτίστηκε με έσοδα από το οθωμανικό εγιαλέτι της Αιγύπτου το 1660 και οι Αιγύπτιοι το χρησιμοποιούσαν για να πωλούν τα μπαχαρικά τους, ενώ η εναλλακτική του ονομασία ως Αγορά Μπαχαρικών προέρχεται από την εξειδίκευσή του στην πώληση μπαχαρικών και βοτάνων, φαρμακευτικών φυτών και φαρμάκων.
Η δίψα
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές σαπουνόπερες
Αιγυπτιακό Παζάρι Μπαχαρικών
Ιστορία
Η λέξη mısır έχει διπλή σημασία στα τουρκικά: "Αίγυπτος" και "αραβόσιτος". Το παζάρι ήταν (και ακόμα είναι) το κέντρο του εμπορίου μπαχαρικών στην Κωνσταντινούπολη, αλλά τα τελευταία χρόνια όλο και περισσότερα καταστήματα άλλου τύπου αντικαθιστούν τα καταστήματα μπαχαρικών.
Το συγκρότημα σχεδιάστηκε από τον αρχιτέκτονα της αυλής Κότζα Κασίμ Αγά, αλλά οι εργασίες κατασκευής ξεκίνησαν υπό την επίβλεψη άλλου αρχιτέκτονα της Αυλής, του Μουσταφά Αγά, κατά τους τελευταίους μήνες του 1660. Η Μεγάλη Πυρκαγιά του 1660 στις 24 Ιουλίου διήρκεσε για περισσότερες από δυο ημέρες και κατέστρεψε πολλές γειτονιές στην πόλη. Μια μεγάλης έκτασης ανακατασκευή και ανάπλαση ξεκίνησε στην πόλη μετά την πυρκαγιά, η οποία περιελάμβανε την συνέχιση των εργασιών για το Νέο Τζαμί και την εκκίνηση της κατασκευής για το Παζάρι των Μπαχαρικών κατά το ίδιο έτος.
Η κατασκευή όλων των κτιρίων στο κουλιγιέ του Νέου Τζαμιού, συμπεριλαμβανομένου και του Παζαριού των Μπαχαρικών, είχε διαταχθεί από την Σουλτάνα Τουρχάν Χατιτζέ, Βαλιντέ Σουλτάνα του Σουλτάνου Μωάμεθ Δ'.)
Εξωτερικοί σύνδεσμοι
Κατηγορία:Φατίχ Κατηγορία:Οθωμανική αρχιτεκτονική στην Κωνσταντινούπολη Κατηγορία:Εμπορικά κέντρα Κατηγορία:Αξιοθέατα στην Κωνσταντινούπολη
Οικονομικός αλφαβητισμός
Ο οικονομικός αλφαβητισμός ή χρηματοοικονομικός αλφαβητισμός (financial literacy) περιγράφει την ανθρώπινη «ικανότητα κατανόησης των βασικών αρχών των επιχειρήσεων και των οικονομικών». Οι Lusardi & Mitchell αναφέρουν ότι η έννοια σχετίζεται με την ικανότητα του ανθρώπου να επεξεργάζεται χρηματοοικονομικές/οικονομικές πληροφορίες και να λαμβάνει «τεκμηριωμένες αποφάσεις για τον οικονομικό σχεδιασμό, τον πλούτο, τη συσσώρευση πλούτου, τη σύνταξή του και το χρέος του». Αναλυτικότερα, ο ΟΟΣΑ ορίζει ότι ο  οικονομικός αλφαβητισμός αφορά στη διαδικασία κατά την οποία ο άνθρωπος ως καταναλωτής βελτιώνει την κατανόηση των οικονομικών προϊόντων, εννοιών και κινδύνων και μέσω πληροφοριών, διδασκαλίας ή/και αντικειμενικών συμβουλών, αναπτύσσει εκείνες τις δεξιότητες που χρειάζονται ώστε να κατανοήσει τους οικονομικούς κινδύνους και τις ευκαιρίες, να κάνει ενημερωμένες επιλογές, να γνωρίζει πού να απευθυνθεί για βοήθεια και να λάβει άλλα αποτελεσματικά μέτρα για να βελτιώσει την οικονομική του ευημερία. Ο όρος περιλαμβάνει, δηλαδή, την ικανότητα κατανόησης των οικονομικών επιλογών, το προγραμματισμό για το μέλλον αλλά και τη σωστή χρήση και τη διαχείριση των προκλήσεων που συνδέονται με τα γεγονότα της ζωής, όπως η απώλεια θέσεων εργασίας, η αποταμίευση για τη συνταξιοδότηση ή ακόμη και την πληρωμή για την εκπαίδευση των παιδιού. Η σχετική βιβλιογραφία με τον οικονομικό αλφαβητισμό αφορά κυρίως σε τομείς όπως η εκπαίδευση, η κοινωνιολογία, η οικονομία ενώ η συχνότητα των άρθρων της αυξάνεται δραματικά μετά την παγκόσμια οικονομική κρίση του 2008 όπου η πολυδιάστατη έννοια του συζητείται σε εθνικό και διεθνές επίπεδο από κυβερνήσεις και οργανισμούς.
Μέτρηση ικανοτήτων οικονομικού αλφαβητισμού
Οι πρώτες προσπάθειες μέτρησης του οικονομικού αλφαβητισμού έγιναν στις αρχές της δεκαετίας του 1990 στις Ηνωμένες Πολιτείες Αμερικής (Η.Π.Α.). Στη συνέχεια ακολούθησαν πολλές μελέτες και το 2005 οι Αμερικάνες οικονομολόγοι Lusardi και Mitchell ανέπτυξαν ένα μοντέλο που περιέχει τρία βασικά ερωτήματα σχετικά με τις έννοιες του επιτοκίου, του πληθωρισμού και της διαφοροποίησης των κινδύνων με στόχο την αξιολόγηση του οικονομικού αλφαβητισμού κάποιου ενήλικα. Οι τρεις αυτές ερωτήσεις χρησιμοποιούνται διεθνώς έως σήμερα. Ανάλογα μοντέλα για τη μέτρηση του οικονομικού αλφαβητισμού έχουν αναπτυχθεί και από άλλους όπως για παράδειγμα το αναλυτικό ερωτηματολόγιο του ΟΟΣΑ που απευθύνεται σε ενήλικες μεταξύ 18 και 79 ετών.
Προγράμματα οικονομικού αλφαβητισμού
Ο οικονομικός αλφαβητισμός αποτελεί αντικείμενο οργανωμένων προγραμμάτων οικονομικής εκπαίδευσης που συμβάλουν την απόκτηση των απαραίτητων δεξιοτήτων και καλύπτουν θέματα όπως ο προϋπολογισμός, η αποταμίευση και η διαχείριση πιστώσεων. Τα προγράμματα αυτά παρέχονται με διάφορους φορείς και με ποικίλους τρόπους, από μεγάλες εκστρατείες στα μέσα μαζικής ενημέρωσης έως και προσωπικές συζητήσεις στα γραφεία των τραπεζών. Άλλα προγράμματα περιλαμβάνουν εκπαιδευτικά εργαστήρια που προσφέρονται από μη κυβερνητικές οργανώσεις (ΜΚΟ) και βιβλιοθήκες, προγράμματα που προσφέρονται στο χώρο εργασίας και τα οποία όλο και περισσότερο βασίζονται σε καινοτόμες προσεγγίσεις και λύσεις που χρησιμοποιούν σύγχρονη τεχνολογία όπως ιστοσελίδες, πολυμέσα κλπ.
Στην Ελλάδα, δεν έχει αναπτυχθεί ως τώρα κάποιο ολοκληρωμένο τέτοιο πρόγραμμα, αλλά υπάρχουν μεμονωμένες προσπάθειες όπως το παράδειγμα των δημοτικών βιβλιοθηκών που έχουν αρχίσει μετά την οικονομική κρίση να εφαρμόζουν προγράμματα κυρίως για αναζήτηση εργασίας. Επίσης, έχει αρχίσει τη δράση του το Ινστιτούτο Χρηματικοοικονομικού Αλφαβητισμού που έχει ως στόχο τη διάδοση της χρηματοοικονομικής γνώσης και την καταπολέμηση του χρηματοοικονομικού αναλφαβητισμού.
Οικονομικός αλφαβητισμός και βιβλιοθήκες
Η σχέση του οικονομικού αλφαβητισμού με τις βιβλιοθήκες αρχίζει από τις αρχές του 20ού αιώνα, όταν δημιουργήθηκαν τα πρώτα εξειδικευμένα τμήματα για οικονομική πληροφόρηση (business reference). Αλλά, η συμβολή τους έχει αρχίσει να αναπτύσσεται τα τελευταία χρόνια με τη διοργάνωση σεμιναρίων, προγραμμάτων εκπαίδευσης, δημιουργίας καλών πρακτικών και σε παράλληλη σχέση με τα προγράμματα  Πληροφοριακής Παιδείας.
Εξωτερικοί σύνδεσμοι
Ινστιτούτο Χρηματοοικονομικού Αλφαβητισμού (Financial Literacy Institute), https://www.gfli.gr/
Κατηγορία:Οικονομικά Κατηγορία:Εκπαίδευση
Επιχειρηματικό μοντέλο
Στην οικονομία, το επιχειρηματικό μοντέλο συνιστά ένα εργαλείο που επιτρέπει σε μια επιχείρηση να δημιουργήσει πραγματικά έσοδα από ένα τεχνολογικό προϊόν ή από μια νέα υπηρεσία που η επιχείρηση εισάγει στην αγορά και η οποία στηρίζεται στη χρήση τεχνολογίας.
Βιβλιογραφία
Κατηγορία:Διοίκηση Επιχειρήσεων
Μαρκ Νόπφλερ
Ο Μαρκ Φρόιντερ Νόπφλερ (Mark Freuder Knopfler, γεννήθηκε στις 12 Αυγούστου 1949) είναι Βρετανός τραγουδιστής-τραγουδοποιός, κιθαρίστας, μουσικός παραγωγός και συνθέτης τραγουδιών για τον κινηματογράφο. Ήταν ο κιθαρίστας, τραγουδιστής και τραγουδοποιός του συγκροτήματος Dire Straits(1977-1995), το οποίο ίδρυσε μαζί με τον αδερφό του, Ντέιβιντ, το 1977. Γεννήθηκε στη Γλασκώβη και μεγάλωσε κοντά στο Νιούκασλ στην Αγγλία.
Μετά την διάλυση των Dire Straits το 1995, ο Νόπφλερ έχει δημιουργήσει εννέα επιτυχημένα σόλο άλμπουμ. Έχει γράψει και παραγάγει τραγούδια για 9 ταινίες.
Γκουλιέλμο Γκράσσο
Έμπορος
Οι ρίζες του Γκουλιέλμο Γκράσσο είναι ασαφείς, το επώνυμο του έχει την έννοια του "παχύς", ήταν πολύ συνηθισμένο εκείνη την εποχή στη Λιγυρία κάτι που κάνει δύσκολη την ταυτοποίηση του. Γεννήθηκε πιθανότατα στα μέσα του 12ου αιώνα από οικογένεια μέσης τάξης. Η παλιότερη καταγραφή για αυτόν ήταν ένα έγγραφο (8 Δεκεμβρίου 1186). Είχε μόνο μια κόρη που παντρεύτηκε τον διάδοχο του στην κομητεία της Μάλτας Ερρίκο Πεσκατόρε. Ο Γκουγκλιέμο Γκράσο παντρεύτηκε την Κάρα Καμπαναρία, σύμφωνα με συμφωνία που υπέγραψε με τη μητέρα της Ριτσέλντα και τον αδελφό της Γκουγκλιέλμο διεκδίκησε την προίκα της (17 Μαρτίου 1196), η Συνθήκη διατηρείται στο μοναστήρι του Σαν Σίρο στη Γένοβα. Ένα έγγραφο καταγράφει ότι ο Γκουγκλιέμο Γκράσο ασχολήθηκε με τη μεταφορά λουλουδιών από τη Θέουτα και τη Βυζαντινή αυτοκρατορία. Ο ίδιος και ο συνεργάτης του υπέγραψαν από τον Απρίλιο ως τον Σεπτέμβριο του 1191 συνθήκες με τους κορυφαίους Γενοβέζους εμπόρους. Η κύρια ασχολία του ήταν το εμπόριο ακατέργαστου δέρματος, δραστηριοποιήθηκε στην Ανατολική Μεσόγειο για αναζήτηση Στυπτηρίας.
Μαρκ Νόπφλερ
Εκτός από την δουλειά του με τους Dire Straits, ο Νόπφλερ έχει συνεργαστεί με πολλούς άλλους μουσικούς, όπως οι Μπι Μπι Κινγκ, Έρικ Κλάπτον, Μπομπ Ντίλαν, οΈλτον Τζον, Φιλ Λάινοτ, Στινγκ και άλλους. Έχει δημιουργήσει άλμπουμ για τους Τίνα Τέρνερ, Μπομπ Ντίλαν και Ράντι Νιούμαν.
Γκουλιέλμο Γκράσσο
Πειρατής
Από κάποιο σημείο και μετά ο Γκράσσο εγκατέλειψε το εμπόριο και ασχολήθηκε με την πειρατεία, τα αίτια ήταν άγνωστα, το πιθανότερο οι εμπορικές σχέσεις των Λατίνων με το Βυζάντιο παρουσίασαν μεγάλη κάμψη ιδιαίτερα μετά τη σφαγή των Λατίνων (1182). Σε οποιαδήποτε περίπτωση ο Γκρόσο ξεκίνησε με τον στόλο του να λεηλατεί το Αιγαίο. Βρισκόταν ενεργός ιδιαίτερα στην Παμφυλία και την Ισαυρία, στις ακτές της Ρόδου σκότωσε αμέτρητους κατοίκους και λεηλάτησε τα αγαθά τους όπως καταγράφουν ο Ιάκωβος ο Βαραγινός και ο Γιάκοπο Ντόρια. Με θάρρος από τις πολλές επιτυχίες ο Γκράσσο αναχαίτησε μια Ιταλική αποστολή που επέστρεφε από την Αίγυπτο μαζί με μια Βυζαντινή που ήταν απεσταλμένοι στον σουλτάνο Σαλαντίν. Οι άντρες του κατέλαβαν τα Βενετικά πλοία αφού υποκρίθηκαν ότι είχαν ανάγκη από φαγητό, οι Ιταλοί και τα εμπορεύματα τους γλύτωσαν αλλά οι Βυζαντινοί και οι Αιγύπτιοι σφαγιάστηκαν. Ο Γκράσο έκανε επίσης κατάσχεση σε ένα δώρο αξίας 6,675 Υπέρπυρα που είχε δώσει ο αυτοκράτορας Αλέξιος Γ΄ Άγγελος με μπαχαρικά, χρυσό, ασήμι, άλογα και άγρια ζώα από τη Λιβύη. Μερικά από τα αγαθά που ανήκαν στον αδελφό του αυτοκράτορα Αλέξιο Γ΄ Άγγελος κατασχέθηκαν επίσης. Ο Γκουλιέλμο Γκράσσο έστησε παγίδα σε μια Βυζαντινή αποστολή με προέλευση από το Θέμα Λογγοβαρδίας, θανάτωσε ολόκληρο το πλήρωμα και έκανε κατάσχεση σε 96.000 υπέρπυρα. Ο αυτοκράτορας Ισαάκιος αντέδρασε, έστειλε επιστολές διαμαρτυρίας στη Γένοβα και στην Πίζα και διέταξε να λεηλατηθούν τα Γενοβέζικα πλοία στην Κωνσταντινούπολη. Η Δημοκρατία της Γένοβας υποχέθηκε στον Βυζαντινό αυτοκράτορα να πληρώσει αποζημιώσεις για τις ζημιές που προκάλεσε ο Γκράσο και ότι θα τους παραδόσει να τον τιμωρήσουν όταν τον συλλάβουν. Δεν υπάρχουν καταγραφές για τη δραστηριότητα του Γκράσο την τριετία 1193-1195, εμφανίστηκε ξανά στη Γένοβα για τον γάμο του (1196).
Κόμης της Μάλτας
Ο Γκουλιέλμο Γκράσσο μπήκε στις υπηρεσίες του αυτοκράτορα Ερρίκου ΣΤ΄, παρέμεινε πιστός απέναντι του ακόμα και όταν βρέθηκε σε σύγκρουση με την πατρίδα του Γένοβα. Ο αυτοκράτορας σαν ανταμοιβή τον διόρισε γενικό διοικητή του στόλου και κόμη της Μάλτας, πήρε τη θέση του Μαργαριτόνε που ήταν έκπτωτος από τον Δεκέμβριο του 1194. Σε αυτοκρατορικό διάταγμα τον Σεπτέμβριο του 1197 καταγράφεται ως "κόμης της Μάλτας και διοικητής όλου του βασιλείου". Όταν πέθανε ο αυτοκράτορας Ερρίκος ΣΤ΄ (28 Σεπτεμβρίου 1197) οι λαοί της Μάλτας και του Γκόζο εξεγέρθηκαν και ανάγκασαν τον Γκράσο να εγκαταλείψει τα νησιά. Ο διάδοχος του Ερρίκου ΣΤ΄ ήταν ο ανήλικος Φρειδερίκος Β΄ Χοενστάουφεν, την αντιβασιλεία ασκούσε η μητέρα του Κωνσταντία του Ωτβίλ που πήρε τους λαούς των νησιών υπό την προστασία της. Άν και η ίδια η αυτοκράτειρα επαινούσε τους λαούς των νησιών για την πίστη τους σε ένα διάταγμα τον Νοέμβριο του 1198 οι κάτοικοι της Μάλτας και του Γκόζο αναφερόντουσαν με εχθρότητα απέναντι σε κάποιον άγνωστο "φεουδάρχη κυρίαρχο". Ο Γκουγκλιέμο Γκράσο αποσύρθηκε στη Γένοβα και συναντήθηκε με τον πρώην Σενεσκάλιο του Ερρίκου ΣΤ΄ Μάρκβαρντ φον Ανβάιλερ, διεκδικούσε την αντιβασιλεία της Σικελίας από τον πάπα Ιννοκέντιο Γ΄ μετά τον θάνατο της Κωνσταντίας. Συμμετείχε στην απόβαση του Μάρκβαρντ φον Ανβάιλερ στο Τραπάνι και αυτό ανάγκασε τον πάπα να τον καταδικάσει σαν εχθρό της εκκλησίας. Μετά την ήττα του Μάρκβαρντ άλλαξε υποστήριξη και ο πάπας τον αποκατέστησε στα προηγούμενα αξιώματα που του είχε αφαιρέσει η Κωνσταντία, παραχώρησε επίσης εμπορικά προνόμια στην πατρίδα του Γένοβα. Δεν επέστρεψε ωστόσο στα νησιά της Μάλτας πριν τον 1198. Ο Μάρκβαρντ φον Ανβάιλερ εισέβαλε σε λίγους μήνες στο Παλέρμο και τον αιχμαλώτισε, η Γένοβα ζήτησε να του στείλει βοήθεια, εκείνος αρνήθηκε και πέθανε στη φυλακή (1201). Την επόμενη χρονιά ο καγκελάριος της Σικελίας αναγνώρισε τον γαμπρό του Ερρίκο Πεσκατόρε διάδοχο του στην κομητεία της Μάλτας (1202), ανέλαβε τον έλεγχο από το 1203.
Πηγές
Κατηγορία:Μεσαιωνικοί πειρατές Κατηγορία:Ιταλοί πειρατές Κατηγορία:Γενουάτες ναύαρχοι
Μαρκ Νόπφλερ
Παραπομπές
Κατηγορία:Νικητές Ivor Novello Awards Κατηγορία:Βραβευμένοι με Γκράμι Κατηγορία:Ιδρυτές Κατηγορία:Βρετανοί συλλέκτες αυτοκινήτων Κατηγορία:Βραβευμένοι με Brit
Ζαρίφα Σαουτίεβα
Η Ζαρίφα Σαουτίεβα (Зарифа Саутиева, γεννήθηκε την 1η Μαΐου 1978) είναι διευθύντρια μουσείου και πολιτική ακτιβίστρια από την Ινγκουσετία. Απολύθηκε από τη ρωσική κυβέρνηση λόγω των διαμαρτυριών της για αλλαγές στα σύνορα μεταξύ Τσετσενίας και Ινγκουσετίας και στη συνέχεια φυλακίστηκε.
Βιογραφία
μικρογραφία| Μνημείο Μνήμης & Δόξας, όπου η Σαουτίεβα δούλευε πριν από την απόλυση της Η Σαουτίεβα γεννήθηκε την 1η Μαΐου 1978. Κατά την παιδική της ηλικία αγαπούσε το διάβασμα. Η οικογένειά της περιλαμβάνει δύο αδελφές και έναν αδελφό. Έχει πτυχίο πανεπιστημίου και έζησε στο Σούνζα της Δημοκρατίας της Ινγκουσετία. Είναι μέλος της Επιτροπής Ίνγκους της Εθνικής Ενότητας. Μέχρι τον Νοέμβριο του 2018 ήταν αναπληρώτρια διευθύντρια του Μνημείου της Μνήμης και της Δόξας στο Ναζράν της Ινγκουσετίας. Ήταν ιδιαίτερα προικισμένη στο έργο της για το μουσείο σχετικά με τη συμμετοχή της κοινότητας. Απολύθηκε από τη ρωσική κυβέρνηση από τη θέση της ως απάντηση στη συμμετοχή της σε διαμαρτυρίες ενάντια σε αλλαγές στα σύνορα μεταξύ Τσετσενίας και Ινγκουσετίας.
Ακτιβισμός
Η Σαουτίεβα συνελήφθη στις 27 Μαρτίου 2019 στο Μαγκάς από την αστυνομία, μετά από συγκρούσεις με διαδηλωτές. Υποστηρίζεται ότι οι διαδηλωτές έριξαν ραβδιά, καρέκλες και φράχτες στην αστυνομία, αφού έγιναν προσπάθειες για τη διάλυση της διαμαρτυρίας. Ενώ η Σαουτίεβα χρησιμοποίησε τα μέσα κοινωνικής δικτύωσης για να καταγράψει διαμαρτυρίες, οι ηχογραφήσεις από τον Μάρτιο του 2019 δείχνουν ότι καλεί άλλους διαδηλωτές στην τάξη.
Η Σαουτίεβα ήταν ένα από τα 33 άτομα που κρατήθηκαν ως απάντηση στον ρόλο τους στις διαδηλώσεις κατά των συνόρων. Ήταν η μόνη γυναίκα που κρατείτο και η κράτηση της ξεκίνησε στις 12 Ιουλίου 2019. Κρατήθηκε σε ένα κέντρο στο Ναλτσίκ στην Καμπαρντίνο-Μπαλκαρία. Ισχυρίστηκε ότι, ενώ βρισκόταν υπό κράτηση, αυτή και άλλοι διαδηλωτές, ήταν θύματα ψυχολογικών βασανιστηρίων και σωματικής βίας. Όταν της ζητήθηκε να δώσει ένα δείγμα γραφής κατά τη διάρκεια της κράτησης, έγραψε ένα ποίημα του Όσιπ Μαντελστάμ.
Στις 15/16 Ιανουαρίου 2020, η Σαουτίεβα και άλλοι διαδηλωτές κατηγορήθηκαν για συμμετοχή σε μία εξτρεμιστική κοινότητα. Στις 26 Ιανουαρίου υποβλήθηκε καταγγελία από δικηγόρους από το Κέντρο Ανθρωπίνων Δικαιωμάτων στην Ινγκουσετία στο Ευρωπαϊκό Δικαστήριο Ανθρωπίνων Δικαιωμάτων σχετικά με την καταδίκη. Στις 27 Μαρτίου μία ανοιχτή επιστολή, υπογεγραμμένη από περισσότερα από 170 άτομα, ζήτησε την απελευθέρωσή της. Αυτή η εκστρατεία ξεκίνησε από τη συνάδελφο ακτιβίστρια Λέιλα Γκαζντίγιεβα Από τον Μάρτιο του 2020, η δίκη της επρόκειτο να διεξαχθεί ιδιωτικά και η οικογένεια της δεν επιτρέπεται να την επισκεφτεί. Το Συμβούλιο της Ευρώπης βλέπει την Σαουτίβα και τους συναδέλφους της ακτιβιστές, ως πολιτικούς κρατούμενους που κρατούνται από το κράτος.
Βιβλιογραφικές αναφορές
Κατηγορία:Ρώσοι ακτιβιστές Κατηγορία:Σελίδες με μη επιθεωρημένες μεταφράσεις Κατηγορία:Πολιτικοί κρατούμενοι
Αβεντίνος
Αβεντίνος
Οι πληροφορίες για τον Αβεντίνο βασιλιά της Άλμπας προέρχονται από τη ρωμαϊκή μυθολογία κυρίως από την Αινειάδα του Βιργίλιου κατά την οποία ήταν γιός του μεγαλύτερου ήρωα της Αρχαίας Ελλάδος Ηρακλή και της ιέρειας Ρέας. Είχε συμμαχήσει με τον βασιλιά των Ρουτούλων Τούρνου ο οποίος πολεμούσε στην Ιταλία τους Τρώες φυγάδες του Αινεία.
Παραπομπές
Κατηγορία:Αρχαία Ελλάδα
Τσερνιβτσί
Το Τσερνιβτσί (ουκρανικά: Чернівці) είναι ουκρανική πόλη και η πρωτεύουσα της περιφέρειας Τσερνιβτσί, η οποία βρίσκεται στις όχθες του ποταμού Προύθου, πλησίον των ρουμάνικων συνόρων. Η πόλη βρίσκεται στην ιστορική περιοχή της Βουκοβίνας. Σύμφωνα με την απογραφή του 2001, είχε 240.600 κατοίκους.
Παραπομπές
Κατηγορία:Πόλεις της Ουκρανίας
Φραντσίσκα Ουρσούλα Ραντζιβιουόβα
Η Φραντσίσκα Ουρσούλα Ραντζιβιουόβα (πολωνικά: Franciszka Urszula Radziwiłłowa, λευκορωσικά: Францішка Уршуля Радзівіл) (13 Φεβρουαρίου 1705 - 23 Μαΐου 1753) ήταν συγγραφέας και δραματουργός, καθώς και η πρώτη γυναίκα συγγραφέας στην περιοχή της μοντέρνας Πολωνίας και Λευκορωσίας. Ήταν επίσης πριγκίπισσα και ο τελευταίος εκπρόσωπος του οίκου των Βισνιοβέβσκι. Σύζυγός της ήταν ο Μίχαλ Καζίμιερζ Ράτζιβιλ. Γεννήθηκε στην Πολωνική-Λιθουανική Κοινοπολιτεία, καταγόμενη από διάσημη και εύπορη οικογένεια. Ο πατέρας της ήταν πρίγκιπας και η μητέρα της κι αυτή ήταν ευγενικής καταγωγής. Η Ραντζιβιουόβα έλαβε σπουδαία μόρφωση κατ΄ οίκον. Μιλούσε αρκετές γλώσσες της Ευρώπης, ενώ γνώριζε, επίσης, την παγκόσμια λογοτεχνία και έγραφε και ποίηση.
Στις 23 Απριλίου του 1725, η Ραντζιβιουόβα, παντρεύτηκε τον Κασίμιρ Ρατζίβιλ, ο οποίος ήταν η κεφαλή γνωστής και πολύ πλούσιας οικογένειας της χώρας. Καρπός του γάμου ήταν τέσσερα παιδιά: Τον Κάρολ Στανίσουαφ Ραντζίβιου, τον δίδυμο αδελφό του, Γιάνους Ταντέους, καθώς επίσης Θεοφίλ Κονστάνς και την Καταρίνα Καρολίνα, οι οποίες και οι δύο έκαναν γάμους με σημαίνουσες προσωπικότητες. Κατά το 1740, το αντρόγυνο αρχίζει και αποκτά πάθος με το θέατρο. 6 χρόνια αργότερα, η Ραντζιβιουόβα έγινε ιδιοκτήτης θεάτρου κι έκτοτε ξεκίνησε και να γράφει και για το θέατρο, έχοντας κάθε χρόνο και νέα έργα. Το τελευταίο της έργο παίχτηκε στο θέατρο του Νέσιβς, στις 27 Δεκεμβρίου του 1752. Από τον Οκτώβριο του ίδιου έτους άρχισε να νοσεί, ενώ αργότερα μεταφέρθηκε στο Ναβαρουντάγκ, όπου άφησε και την τελευταία της πνοή, στο σπίτι του δημάρχου του Μπαμπρούισκ.
Η Ραντζιβιουόβα έγραψε περίπου 80 ποιητικές συλλογές, το είδος της ποίησης της μπορεί να μπει στην κλασσική λογοτεχνία. Γνωστό της έργο έγιναν οι σημειώσεις που είχε κάνει για τον άντρα της. Τα τέσσερα γράμματα προς αυτόν είναι γεμάτα λύπη από τον χωρισμό. Παρόλα αυτά, οι σημειώσεις αυτές γράφτηκαν και για το κοινό. Εκτός από ποίηση έγραψε και πρόζα. Μεγάλο μέρος της συγγραφικής της καριέρας σίγουρα είναι η δραματουργία. Μετά τον θάνατό της, ένας ηθοποιός του θεάτρου του Νέσιβς, κυκλοφόρησε όλα της τα έργα. Έγραψε 16 τραγωδίες και κωμωδίες. Για αρκετό καιρό στον μέσο αναγνώστη η Ραντζιβιουόβα ήταν άγνωστη, όμως το 2003, ξεκίνησε να αποκτά ξανά φήμη, στη Λευκορωσία, όταν μεταφράστηκε σε συλλογή το έργο της.
Περαιτέρω μελέτη
Κατηγορία:Πολωνές συγγραφείς Κατηγορία:Οικογένεια Ραντζίβιου
Στενό Αιτωλοακαρνανίας
Το Στενό είναι πεδινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 100 μέτρα.
Γεωγραφία - Ιστορία
Το Στενό βρίσκεται στα βορειοανατολικά της Αιτωλοακαρνανίας σε απόσταση 17 χλμ. Ν.-ΝΔ. της Βόνιτσας και νότια της Αρχαίας Παλαίρου.
Αρχαία Πάλαιρος
Βόρεια του χωριού και προς τη λίμνη Βουλκαριά, επάνω σε βραχώδες ύψωμα με την ονομασία «Κεχροπούλα», υπάρχουν τα ερείπια της αρχαίας Παλαίρου. Πρόκειται για τοποθεσία με στρατηγική θέση που δεσπόζει στην περιοχή και βρισκόταν κοντά στις γνωστές Κορινθιακές αποικίες της Λευκάδας, του Σολλίου και του Ανακτορίου. Η έκταση της πόλης, της οποίας ο οικιστικός ιστός ήταν οργανωμένος κατά το Ιπποδάμειο σύστημα, εντός της οχύρωσης είναι περίπου 140 στρέμματα, ο οχυρωματικός περίβολος έχει συνολικό μήκος 2 περίπου χιλιόμετρα και ο λόφος επάνω στον οποίον κτίστηκε η ακρόπολή της βρίσκεται σε υψόμετρο 230μ. - 260μ. . Τα τείχη της πόλης χρονολογούνται στην 2η χιλιετηρίδα π.Χ. ενώ τμήμα τους ανάγεται στη Μυκηναϊκή περίοδο.
Ο Θουκυδίδης αναφέρει για πρώτη φορά την Πάλαιρο το 431 π.Χ. όταν οι Αθηναίοι αφού κυρίευσαν μετά της παρέδωσαν την κορινθιακή αποικία Σόλλιον, που βρίσκονταν στην Ακαρνανική ακτή απέναντι από τη Λευκάδα. Το 389-388 π.Χ. αναφέρεται σε αυτήν ο Ξενοφώντας, όταν ο Αγησίλαος, μετά από αίτημα των Αχαιών, ήρθε στην Ακαρνανία και εξανάγκασε τους Ακαρνάνες να διαλύσουν τη συμμαχία τους με τους Αθηναίους και τους Βοιωτούς.
Διοικητικά
Ως οικισμός αναφέρεται επίσημα το 1897 στο ΦΕΚ 59Β - 17/06/1897 να προσαρτάται στον τότε δήμο Ανακτορίων. Σύμφωνα με το σχέδιο Καλλικράτης, μαζί με το Βαρκό, την Πογωνιά και τη νησίδα Άγιος Νικόλαος αποτελούν την Τοπική Κοινότητα Πογωνίας που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 30 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Ιδιωτική τράπεζα
Ιδιωτική Τράπεζα ή Πιστωτικό Ίδρυμα είναι η επιχείρηση, της οποίας η δραστηριότητα συνίσταται στην αποδοχή καταθέσεων ή άλλων επιστρεπτέων κεφαλαίων από το κοινό και στην χορήγηση πιστώσεων για λογαριασμό της (Ν. 2076/1.8.1992, παρ.1 αρ.2).
Σύμφωνα με τις οδηγίες της Ευρωπαϊκής Ένωσης δεν αναφέρεται ο όρος τράπεζα, αλλά ο όρος πιστωτικό ίδρυμα, εμπεριέχοντας τις δραστηριότητες όλων των οργανισμών που δραστηριοποιούνται στο χώρο της παροχής πίστης και της κίνησης κεφαλαίων δύναται να ταυτιστούν και διακρίνονται στα ελληνικά και αλλοδαπά πιστωτικά ιδρύματα (Αγγελόπουλος, 2005, σ. 58-59).
Εισαγωγικές έννοιες
Αλλοδαπά Πιστωτικά Ιδρύματα: Τα αλλοδαπά πιστωτικά ιδρύματα με έδρα σε κράτος-μέλος της Ευρωπαϊκής Ένωσης ή σε χώρα που έχει κυρώσει τη Συμφωνία για τον Ευρωπαϊκό Οικονομικό Χώρο (Ε.Ο.Χ.) προβλέπεται ότι δεν απαιτείται η έγκρισή από τις αρμόδιες ελληνικές αρχές (Τράπεζα της Ελλάδος ) για την εγκατάστασή τους στην Ελλάδα, εφόσον οι δραστηριότητες που θα ασκήσουν και οι προσφερόμενες υπηρεσίες κατοχυρώνονται με την άδεια λειτουργίας από τις αρμόδιες αρχές της χώρας καταγωγής και εποπτεύονται από αυτές (Αγγελόπουλος, 2005, σ. 59).